
ROZPRÁVKA O DVANÁSTICH MESIAČIKOCH

Metodický list k téme dňa:  Sezónnosť potravín


Cieľ: 	Oboznámiť žiakov s dôležitosťou konzumácie ovocia a zeleniny v tom období roka, v ktorom práve dozrievajú v prírode.

Vyučovací predmet: 
Environmentálna výchova – 5. ročník, téma: Strava a zdravie
Biológia – 6. ročník, témy: Ovocné rastliny, Rastliny pestované v záhradách

Pomôcky: obrázky ovocia a zeleniny – slovenských i cudzokrajných (e-learningová učebnica pre 6. Ročník), IKT, pracovný list, pripravené kartičky so slovami na skladanie viet, kartičky na aktivitu „banán“

Príprava:  Potrava patrí medzi základné prírodné zdroje, bez ktorých nemôžeme žiť. Najviac prospešných látok prináša pre zdravie človeka práve tá potravina, ktorá bola vypestovaná v tom istom prostredí v akom žije on sám. Preto je dôležité poznať, v ktorom období dozrievajú jednotlivé plodiny. Ak si ich kupujeme v inom období, musia byť buď vypestované v umelých podmienkach, často značne presýtené hnojivami, alebo privezené z inej krajiny. Dovozom však zaťažujeme životné prostredie, prispievame k tvorbe zbytočných obalov. Najlepší spôsob ako si zabezpečiť zdravé potraviny je vypestovať si ich vo vlastnej záhrade. Príroda je dokonca i najlepšia lekáreň.  Každé ovocie a zelenina obsahuje niekoľko vitamínov a minerálnych látok, ktoré podporujú činnosť orgánov, stišujú bolesť. 

Postup/Realizácia: 

1.) Motivácia
Pomocou obrázkov si zopakujeme so žiakmi názvy domácich i cudzokrajných druhov ovocia a zeleniny – najlepšie premietnuť pomocou dataprojektoru e-learningovú učebnicu pre 6. Ročník (www.e-ucebnice.sk), kapitoly: Rastliny pestované v záhradách, Ovocné rastliny a Exotické druhy ovocia.  Pri viacerých spomenieme  aký význam má pre človeka ich konzumácia. Žiaci popritom pracujú s pracovným listom č. 1 na ktorom sú obrázky 7 ľudských orgánov a 7 druhov ovocia a zeleniny. Snažia sa spojiť potravinu s  orgánom, ktorému prospieva. Mali by nájsť tieto dvojice:

hrozno 	mozog  	(energia na myslenie)
jablko  	žalúdok 	(podporuje trávenie)
jahoda 	vlasy 	(posilňuje tiež pokožku)
černica  	zuby 	(pomáha pri zápale ďasien)
cesnak 	srdce 	(stimuluje ho a čistí krv)
mrkva 	oko 		(chráni zrak)
paprika 	kosť 	(obsahuje veľa vápnika)

Keďže žiaci pracujú na pracovnom liste iba s obrázkami, je potrebné ich ešte pred spájaním správne pomenovať – orgány i potraviny. Obrázky si môžu vyfarbiť.
2.) Sezónne potraviny
Porozprávame sa so žiakmi, ktoré druhy ovocia a zeleniny sú podľa nich pre človeka zdravšie. Snažíme sa ich doviesť k záveru, že dovoz potravín značne škodí našej prírode. Najviac vitamínov má čerstvé ovocie a zelenina, preto by sme ich mali konzumovať v období, kedy dozrievajú. Ak si ich nemôžeme dopestovať v záhradke treba nakupovať lokálne – najlepšie od predajcov do 50 km od miesta predaja. Lokálnych predajcov častejšie nájdeme na tržnici, alebo v menších obchodíkoch, než v hypermarketoch. Žiaci vyplnia pracovný list č. 2: sú na ňom obrázky ôsmich druhov ovocia alebo zeleniny a ku každému sú ponúknuté tri mesiace roka. Žiaci majú vybrať ten, v ktorom daná plodina dozrieva.
Správne riešenie:  reďkovka – marec
jahoda – jún
mrkva – október
jablko – október
zemiaky – október
marhule – júl
kukurica – august
brokolica – september
Mali by sme žiakov doviesť k tomu, aby si všimli, že najviac darov nám dáva záhradka na jeseň. Je to aj preto, aby sme sa pred zimou nadopovali vitamínmi a nemuseli sme sa správať napr. ako Holena v rozprávke o Dvanástich mesiačikoch a pýtať si jahody v zime. Hoci  v supermarketoch ich iste nájdeme aj v zime. Treba sa ale zamyslieť, kde asi vyrástli a ako sa skladovali.

3.) Fair trade
Žiakom môže pomôcť, aby si obľúbili slovenské ovocie a zeleninu napríklad aj scénka, pri ktorej spoznajú neférovosť súvisiacu s predajom banánov. Spolu so žiakmi najprv skúsime vymenovať kto sa podieľa na tom, aby sme si mohli kúpiť banány v našich obchodoch. Ľudí, ktorých vymenujeme budú predstavovať vybraní žiaci. Každý dostane do ruky papier s nápisom role, ktorú predstavuje:
· robotník na plantáži
· majiteľ plantáže
· balič
· dovozca
· majiteľ supermarketu
Na tabuľu nakreslíme veľký banán, zistíme, či žiaci poznajú priemernú cenu jedného banánu – 30 centov. Túto sumu rozdelíme na 5 častí nasledovne:   
1 cent
4 centy
5 centov
7 centov
13 centov
Všetky spomínané sumy máme napísané na kartičkách, vyberieme jedného žiaka a vyzveme ho, aby rozdelil tieto sumy spomínaným účastníkom obchodu. Potom im prezradíme, ako je to v skutočnosti a poukážeme na neférovosť v tomto obchode: 
robotník na plantáži     	- 1 cent
majiteľ plantáže	- 4 centy
balič			- 5 centov
dovozca			- 7 centov
majiteľ supermarketu	- 13 centov
Ak to situácia v triede dovoľuje, doplníme logo a ďalšie informácie o „Fair trade“.
4.) Skladanie slov do viet 
Táto aktivita slúži na zhrnutie poznatkov  a faktov z dnešnej hodiny. Najdôležitejšie vety napíšeme veľkým písmom na výkres a rozstriháme po jednotlivých slovách. Každá veta inou farbou, aby sa kartičky nemiešali. Deti dostanú do dvojíc jednu „rozhádzanú“ vetu a snažia sa jej slová správne usporiadať. Na záver vety prečítame, zistíme ako ich deti pochopili, prípadne vysvetlíme presnejšie.
Odporúčané vety sú v prílohe, treba si zachovať aj ich správne znenie:

· POTRAVA PATRÍ MEDZI ZÁKLADNÉ PRÍRODNÉ ZDROJE, BEZ KTORÝCH NEMÔŽEME ŽIŤ.
· POTRAVINY ČASTO PRECESTUJÚ TISÍCKY KILOMETROV, KÝM SA DOSTANÚ AŽ K NÁM.
· PREPRAVA LIETADLOM ZNEČISŤUJE 100-KRÁT VIAC AKO VLAKOM A 200-KRÁT VIAC AKO LOĎOU.
· LOKÁLNY PRODUKT JE TEN, KTORÝ BOL VYPESTOVANÝ DO 50 KM OD MIESTA PREDAJA.
· NAKUPUJTE TAK, ABY STE NEPLATILI ZA TO, ČO VYHODÍTE, MINIMALIZUJTE OBALY.
· VYMEŇTE NÁKUPY V HYPERMARKETOCH ZA PESTOVANIE VLASTNEJ ÚRODY V ZÁHRADKÁCH.
· PRÁCA V ZÁHRADKE ODBÚRAVA STRES, PROSPIEVA VÁŠMU ZDRAVIU A ŠETRÍ VAŠE PENIAZE.

5.) Poznámky
Na záver napíšeme poznámky do zošitov. Môžeme použiť text zo zhrnutia.

Zhrnutie: Strava a zdravie

Snažme sa nakupovať lokálne –  výrobky vyrobené na Slovensku, najlepšie
v našom meste,
sezónne – vyberáme si ovocie a zeleninu, ktoré práve v danom období dozrievajú.
Takto získame najviac vitamínov, šetríme energiu za dovoz a nepodporujeme tvorbu zbytočných obalov.
Kde sa skrývajú vitamíny:
· na jar: reďkovka, šalát, hrach, mladá cibuľka, jahody, čerešne
· v lete: rajčiaky, paprika, uhorky,  marhule, broskyne, ríbezle, egreše, slivky
· na jeseň: hrozno, jablká, hrušky, koreňová a listová zelenina, cvikla
· v zime: kyslá kapusta.

Prílohy:
Príloha č. 1: kartičky na aktivitu „fair play“
Príloha č. 2: odporučené vety určené na postrihanie a skladanie

Poznámka: 
Ako pracovné listy boli použité materiály z projektu ekologická stopa:
 pracovný list č.1 = pracovný list z témy STRAVOVANIE 1
 pracovný list č.2 = pracovný list z témy NÁKUP A VYBAVENIE 4
(materiály je možné získať registráciou na stránke www.ekostopa.sk)

Príloha č.1: 
ROBOTNÍK 
NA PLANTÁŽI

MAJITEĽ PLANTÁŽE

BALIČ

Príloha č. 2:
POTRAVA PATRÍ MEDZI ZÁKLADNÉ PRÍRODNÉ ZDROJE, BEZ KTORÝCH NEMÔŽEME ŽIŤ.

POTRAVINY ČASTO PRECESTUJÚ TISÍCKY KILOMETROV, KÝM SA DOSTANÚ AŽ K NÁM.

PREPRAVA LIETADLOM ZNEČISŤUJE 100-KRÁT VIAC AKO VLAKOM A 200-KRÁT VIAC AKO LOĎOU.

LOKÁLNY PRODUKT JE TEN, KTORÝ BOL VYPESTOVANÝ DO 50 KM OD MIESTA PREDAJA.

NAKUPUJTE TAK, ABY STE NEPLATILI ZA TO ČO VYHODÍTE, MINIMALIZUJTE OBALY.

VYMEŇTE NÁKUPY V HYPERMARKETOCH ZA PESTOVANIE VLASTNEJ ÚRODY V ZÁHRADKÁCH.

PRÁCA V ZÁHRADKE ODBÚRAVA STRES, PROSPIEVA VÁŠMU ZDRAVIU A ŠETRÍ VAŠE PENIAZE.
[image: ]


[image: ]
image2.wmf

image3.wmf

image4.png




image5.png




image6.jpeg
FAIRTRADE




image7.jpeg
Priroda je najlepsia lekarer! KaZzdé ovocie
a zelenina obsahuje niekol'’ko vitaminov

a mineralov, ktoré podporuju fudské
organy, pomahaiju pri traveni, stiSuju bolest.
Stadi si len spravne vybrat.

K jednotlivym ¢astiam ludského tela prirad’ prirodny liek,
Cize to ovocie alebo zeleninu, ktora ich lie¢i a posilnuje. Obrazky vyfarbi a dopln, ak po-
zna$ nejaky dalsi prirodny liek.

Podsiarkni mesiac, v ktorom

sa daju dopestovat jednotlivé druhy
ovocia a zeleniny pestované sezoénne
v nasich zahradach.

